'n Woordeboek, ook bekend as 'n leksikon, is sonder twyfel een van die mees kritieke instrumente van 'n beskawing. Die effek op 'n mens wat nie daartoe toegang het nie, hoef nie deur my verduidelik te word nie.
Vandag se bekendstelling van die Afrikaanse Ruimtevaart-woordeboek is voorwaar 'n prestasie, veral as 'n mens sien dat die belangrikste Afrikaanse woordeboek, die Woordeboek van die Afrikaanse Taal (WAT), nog nie voltooi is nie. Natuurlik is die skaal van die WAT-projek heelwat groter.